VIGAN CITY --- Pinakali ti maysa nga anak ti bangkay ti ama na kalpasan nga inkali ti kabsat ken inana iti arubayan ti balayda idiay ili ti Bantay, Ilocos Sur.
Ti lakay ket ni Leonardo Supiter, 80, tubo ti Mindanao ngem naipadpada da idiay Barangay Guimod iti nasao a lugar.
Maibasar iti salaysay ti anak ti lakay a ni Marissa Padron, 34- anyos, nupay maymaysa a lugar ti pagnanaedan da, adayo ken agduma met ti balay da isu a saan na isuda a kanayon a mabisita.
Malaksid daytoy, adda pay saan da a nagkinnaawatan iti kabsat na a ni Lenita Inong, 29 nga iti denna na ti pagnanaedan dagiti nagannak kenkuana.
Innayon pay ni Padron, agsaksakit ti ama na ngem saan na nga ammo a natay met gayamen, malaksid a binalkot ken inkalida iti paraangan ti kabsat na sakbay da a nagpamanila.
Kalpasan ti lima nga aldaw, timmawag kenkuana ti inada manipud Manila ket inbagana ti naaramid iti natay nga amada.
Kinondenar ni Padron ti ina ken kabsat na no apay a pimmanaw da a saan da man laeng inbaga ti napasamak ngem inlawlawag ti ina a napan da kan ngamin nagpatulong kadagiti kakabagyanda ngem agsublida met laeng tapno itabon da ti lakay.
Gapu iti daytoy, pinakali ni Padron ti bangkay ti ama na tapno maitabon iti husto ken maotopsiya tapno maammuan no adda foul play ti pannakatay ti lakay.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn